John Wycliffi (u1330-1384 Inglismaal) peetakse moodsate piiblitõlkijate esiisaks. Tema järglased said hakkama esimese inglise piiblitõlkega  (Oxfordi Piibel). Katoolse kiriku poolt väljapandud ja hereetikuks kuulutatud (ametlikult 1415 Constance kontsiilil, kus põletati tuleiidal Wycliffi järgija Jan Hus). Wycliff tõstis esile Piibli autoriteedi kogu usu ja elu jaoks ning hülgas sellega mitmed katoolse kiriku põhimõtted ja tavad. Sarnaselt hilisematele reformaatoritele eitas ta sakramendi toimimist ex opere operato ning väitis, et usk on vajalik, selleks et sakrament oleks armu vahendajaks. Wycliffi järgijaid nimetati Inglismaal lollarditeks.